b'\n_START_ARTICLE_\n\xc5\xa0tefka Drolc\n_START_SECTION_\n\xc5\xbdivljenjepis\n_START_PARAGRAPH_\nRodila se je na Ponikvi v Ob\xc4\x8dini \xc5\xa0entjur. Svojo igralsko kariero za\xc4\x8dela kot amaterska igralka v Mariboru. Po nekaj uspe\xc5\xa1nih sezonah se je v sezoni 1945/46 zaposlila v Drami SNG Maribor. Po sezoni 1946/47 je v letih 1947/48 delala pri Triglav Filmu, od tam pa je leta 1948 od\xc5\xa1la v Slovensko stalno gledali\xc5\xa1\xc4\x8de v Trst, kjer je ostala do konca sezone 1958/59. Po tem se je za kratek \xc4\x8das najprej zaposlila honorarno, od leta 1960 pa je bila stalna \xc4\x8dlanica ljubljanske Drame Slovenskega narodnega gledali\xc5\xa1\xc4\x8da. Kot filmska igralka je debitirala za vlogo Tildice v filmu Na svoji zemlji. Kasneje se je zaposlila kot pedagoginja na AGRFT. Poro\xc4\x8dena je bila z re\xc5\xbeiserjem Jo\xc5\xbeetom Babi\xc4\x8dem._NEWLINE_Umrla je 25. junija 2018 v 95. letu starosti. Vlada Republike Slovenije ji je priredila dr\xc5\xbeavni pogreb z voja\xc5\xa1kimi \xc4\x8dastmi na ljubljanskem pokopali\xc5\xa1\xc4\x8du \xc5\xbdale.\n_START_SECTION_\nIzbrana filmografija\n_START_PARAGRAPH_\n\xc5\xa0tefka Drolc je nastopila v ve\xc4\x8d slovenskih filmih in tako postala ena najbolj prepoznavnih igralk v Sloveniji.'